मुंबई। बॉलीवुड अभिनेत्री सनी लियोनी (Sunny Leone) ने अपनी फेमिली के साथ क्रिसमस सेलिब्रेट किया है। इस सेलिब्रेशन का वीडियो सनी ने अपने इंस्टाग्राम अकाउंट पर शेयर किया है, जिसे खूब पसंद किया जा रहा है।
वीडियो में सनी लियोनी (Sunny Leone) पति डेनियल के साथ डांस करती नजर आ रही हैं। क्रिसमस पर दोनों काफी खुश लग रहे हैं। डांस के दौरान सनी ने पति डेनियल को लिप किस भी किया है। वीडियो में सनी लियोनी ग्रीन टी-शर्ट और रेड पैंट में बेहद खूबसूरत लग रही हैं वहीं, डेनियल रेड कैजुअल टी शर्ट और प्रिटेंज पजामा में हैंडसम दिख रहे हैं।
View this post on Instagram
सनी लियोनी ने इस वीडियो को शेयर करते फैन्स को क्रिसमस की बधाई दी है। उन्होंने कैप्शन में लिखा, मैरी क्रिसमस। सनी और डेनियल के डांस वीडियो को जमकर लाइक और शेयर किया जा रहा है। वीडियो को अभी तक 5 लाख से ज्यादा बार देखा जा चुका है।
बता दें कि सनी लियोनी ने लॉकडाउन के बाद हाल ही में काम पर वापसी की है। उन्होंने सेट पर लौटने को लेकर अपनी खुशी जाहिर की थी। सनी लियोनी ने कहा कि मैं बहुत लंबे समय से सेट पर आने का इंतजार कर रही थी। मेरे पास एक पैक शेड्यूल है, लेकिन मैं शिकायत नहीं कर रही हूं। मैं कैमरे का सामना करने के लिए बहुत उत्साहित हूं, क्योंकि यही वह जगह है, जहां मैं वास्तव में हूं।